การใดไม่ชอบด้วยกฎหมาย การนั้นเป็นโมฆะ ใช่หรือไม่
ใช่ ยกตัวอย่างเช่น  ฎ.3688/2546- เจ้าของเดิมอุทิศที่ดินให้แก่วัด (โจทก์) ที่ดินจึงเป็นของที่ธรณีสงฆ์ของโจทก์ การโอนกรรมสิทธิ์นั้นจะต้องโอนตาม พ.ร.บ.คณะสงฆ์ พ.ศ. 2505 มาตรา 34 โอนกรรมสิทธิ์ต้องทำโดยพระราชกฤษฎีกาหรือพระราชบัญญัติ แม้ที่ดินดังกล่าวจะได้มีการทำนิติกรรมจดทะเบียนโอนกันต่อมาหลายทอดจนถึงจำเลย เมื่อมิได้กระทำตามพระราชบัญญัติคณะสงฆ์ พ.ศ. 2505 มาตรา 34 จึงเป็นการโอนที่ต้องห้ามชัดแจ้งโดยกฎหมาย ย่อมเป็นโมฆะตาม ป.พ.พ. มาตรา 150 โจทก์จึงมีอำนาจฟ้องจำเลยออกจากที่ดินซึ่งจำเลยครอบครองที่ดินออกได้  **สาระสำคัญของโมฆะกรรม กรณีที่ไม่ทำตามแบบที่กฎหมายกำหนดไว้ ตามมาตรา 152  แบบของนิติกรรมที่มิได้ทำตามจะเป็นโมฆะ มี 5 ประเภท สำคัญที่สุดคือ แบบที่ต้องทำเป็นหนังสือและจดทะเบียนต่อพนักงานเจ้าหน้าที่ อนึ่ง แบบที่ต้องทำเป็นหนังสือและจดทะเบียนต่อพนักงานเจ้าหน้าที่ สิ่งที่สำคัญที่สุด ก็คือ ตามมาตรา 456 วรรคหนึ่ง การซื้อขายอสังหาริมทรัพย์ ถ้ามิได้ทำเป็นหนังสือและจดทะเบียนต่อพนักงานเจ้าหน้าที่ เป็นโมฆะ  กรณีที่จะต้องศึกษา ก็คือ ทรัพย์ใดบ้างที่เป็นอสังหาริมทรัพย์ที่ต้องจดทะเบียนต่อพนักงานเจ้าหน้าที่ ซึ่งอาจจะมีทรัพย์บางประเภทที่อาจดูเหมือนจะเป็นการซื้อขายแบบอสังหาริมทรัพย์ซึ่งต้องทำตามแบบฯ
กฎหมายนิติกรรม-สัญญา-ข้อสัญญาไม่เป็นธรรม,ประมวลกฎหมายแพ่งและพาณิชย์